Jodie Foster op 50 - jeugdig soos altyd! | SARIE
Jodie Foster op 50 – jeugdig soos altyd!	deur SARIE.com-span
Jodie Foster lyk jeugdig op 50!
Die aktrise, wat vanjaar 51 jaar oud word, het pragtig gelyk by die première van haar nuwe rolprent, Elysium. Die Panic Room-ster se jeugdige figuur is beklemtoon deur 'n nousluitende blougroen knielengte-rok. Haar stralende vel het getuig van 'n gesonde leefstyl.
Die Suid-Afrikaner Neill Blomkamp, wat ook die regisseur van District 9 was, behartig die regie van Elysium. Dié rolprent speel af in 2154 en die aarde lyk baie anders as vandag. Matt Damon en die Suid-Afrikaanse akteur Sharlto Copley speel ook in die fliek.
Matt wou nog altyd saam met Neill Blomkamp gewerk het. Lees hier wat sê dié Hollywood-akteur oor Neill
Jodie se jeugdige vel
Almal is dit eens: 'n sonskerm élke dag is 'n moet, maar min mense weet waarna om te kyk as hulle produkte koop. Onthou: sowat 80% van jou vel se veroudering vind plaas as gevolg van die son!
*Sorg dat jou dagroom minstens 'n SBF van 15 bevat
*Beveg sonskade en veroudering tegelykertyd met 'n produk wat albei probleme teiken
*Daar ís produkte vir 'n sensitiewe vel!
*As jy reeds gebrand het, sal 'n nasorg-sonproduk (after sun) jou vel kalmeer en help om blywende skade te keer